**ПРАВИЛА**

**ЗА УЧАСТИЕ В „МАРТЕНСКИ БАЗАР 2023“**

**ГР. ХАСКОВО**

Община Хасково организира традиционен „Мартенски базар 2023“, който ще се проведе в периода 08.02.2023- 08.03.2023г.

**„Мартенски базар 2023“, гр. Хасково**

**ОБЩИ ПРАВИЛА И ИЗИСКВАНИЯ КЪМ УЧАСТНИЦИТЕ:**

1. **Отредени места за търговски площи:**
	1. Отредени брой позиции /дървени къщички/ за ползване на търговска площ от занаятчии, творци и местни производители.
	2. Терени за ползване с размери 2х2 м. за поставяне на стативи.

Броят и видът на търговските площи и обекти по т. 1, както и конкретно разработени и одобрени схеми с разположението на същите, ще бъдат оповестени заедно с публикуването на обявлението за базара.

1. **Критерии за участие в „Мартенски базар 2023“:**
	1. До участие в „Мартенски базар 2023“ се допускат само:

2.1.1. За търговските площи по т.1.1.

- Лица, притежаващи валидно Майсторско свидетелство или диплома /удостоверение/, удостоверяваща квалификация в областта на изкуствата или занаятите, които реализират собствена продукция и са членове на Регионалната занаятчийска камара – гр. Хасково.

2.1.2. За търговските площи по т.1.2.

* лица търговци по смисъла на чл. 1 от Търговския закон (ТЗ).
* Лица по т. 2.1.1.
1. **Механизъм за участие в „Мартенски базар 2023“:**
	1. Разпределянето на терените и търговските площи ще се извършва съобразно броя на подадените заявления. Поради ограничения брой на търговските площи/терени, които ще бъдат определени за провеждането на Базара, се допуска в един търговски обект / или в една обособена единица търговска площ, да се излагат/предлагат стоки/продукция на различни участници, всеки от които е подал индивидуално заявление, където е изразил изрично съгласието си, че желае да се възползва от възможността да излага продукцията/стоката си съвместно с друг/други участници. В случаите, когато има повече от един ползвател, всички дължими такси за съответния обект/търговска площ се разделят и са дължими по равно според броя на ползвателите.
	2. Терените по т.1.1. се предоставят за разпределяне между занаятчии, творци и местни производители на Регионалната занаятчийска камара – гр. Хасково.
	3. Терените по т.1.2. се разпределят между всички подали редовни заявления, чрез теглене на жребий от комисия назначена със Заповед на Кмета на Община Хасково. За всеки терен от схемата за разполагане, утвърдена от гл. архитект, се тегли съответното лице, което ще го заеме. След разпределянето на терените, в случай че има останали некласирани кандидати, същите се разпределят, чрез жребии в поредни номера като резервни кандидати.
2. **Правила:**
	1. Допустим стоков асортимент:
		1. За търговските площи по т.1.1. само произведения собствено производство.
		2. За търговските площи по т.1.2. - мартеници, поздравителни картички и произведения собствено производство.
	2. Участниците в базара са длъжни да спазват всички изисквания на българското законодателство, отнасящи се до извършваната от тях търговска дейност.
	3. Търговците са задължени да притежават решение за вписване в Търговския регистър, данъчно регистриран и въведен в действие фискален апарат, с изключение на случаите по чл. 4, т. 7 от Наредба №Н-18 от 13.12.2006 г., не са задължени да регистрират извършените от тях продажби в търговски обект чрез ФУ/ИАСУТД лицата, които извършват следните дейности: упражняване на занаят по смисъла на Закона за занаятите и при условие, че лицата са занаятчии – пенсионери по инвалидност или за изслужено време и старост, които извършват услугите с личен труд и не са търговци по смисъла на Търговския закон.
	4. Изрично се забранява преотдаването на нает терен на трети лица! Теренът са ползва единствено и само от заявителя.
	5. След заплащане на таксата, същата НЕ МОЖЕ ДА БЪДЕ ВЪЗСТАНОВЕНА при ненаемане или напускане на терена.
	6. Изрично се забранява продажбата на стоки с политическа насоченост, свастики и нацистки символи, с еротичен характер или с порнографско съдържание.
	7. Изрично се забранява предлагането на всякакъв вид храни за консумация /скара-бира, закуски, дюнери, палачинки, захарен памук, пуканки и други подобни/.
	8. Изрично се забранява предлагането на всякакъв вид атракциони и цветя /с изключение на аранжировки от цветя собствено производство/.
	9. В случай, че на обекта по т.1.1. има други хора, други изделия, които не са изработени от майсторите, Община Хасково си запазва правото да ги отстрани от „Мартенски базар 2023“.
	10. В случай, че се установи, че участник е подал невярна информация в заявката относно предлаганите изделия или изискуеми документи, както и ако предлага някои от изброените забранени стоки, Община Хасково си запазва правото да ги отстрани от „Мартенски базар 2023г.“
	11. Не се извършва приемане на заявки и такси за участие извън определените срокове и в дните на провеждане на мероприятието.
3. **Във връзка с удостоверяване съответствие с поставените критерии за участие, при заявяване на желанието си за участие в базара, лицата следва да подадат следните документи:**
	1. Заявления за участие /по образец/ се подава в срок от 20.01.2023 г. до 17:00 часа на 27.01.2023г. в Центъра за административно обслужване на Община Хасково.
	2. Занаятчиите прилагат – документи, удостоверяващи обстоятелствата по т.2.1.1. /майсторско свидетелство, регистрация по Закона за занаятите, регистрация на занаятчийско предприятие, както и документ за членство в РЗК/.
	3. Участниците и производителите са задължени да представят декларация за регистрация на самоосигуряващо се лице, ведно с вх. номер.
	4. За лицата, регистрирани като търговци по Търговския закон - копие от документа за регистрация или единен идентификационен код съгласно чл. 23 от Закона за търговския регистър.
	5. Общински служители, желаещи да участват в базара, са длъжни да представят заповед за отпуск за времето на датите, обхващащи базара.
	6. Декларация /по образец/ за съгласие с условията и правилата за провеждане на базара.
	7. Декларация /по образец/ за асортимент на стоките, предлагани на „Мартенски базар 2023“. /За занаятчиите, творците и производителите, които кандидатстват за определените позиции по т.1.1./
4. **Право на участие в „Мартенски базар 2023 г.“ имат само тези изложители, които са съгласни с клаузите на настоящите Правила и ги спазват стриктно. В този смисъл настоящите Правила са задължителни за всички изложители в базара.**

**Заявления, подадени след 17:00 часа на 27.01.2023 г. няма да бъдат разглеждани.**

Списък с одобрените кандидати и резултатите от жребия ще бъдат обявени на сайта на Община Хасково и на информационното табло на партерния етаж в сградата на Община Хасково на 31.01.2023 г.

До 02.02.2023 г. класираните за участие в базара имат възможност да откажат предоставената им площ.

Освободените места се предоставят на следващите, подали заявление участници (участвали в жребия и класирани като резерви).

След този срок на всички класирани участници ще бъде издадено разрешение за поставяне, за което ще дължат съответните такси, определени в Наредба за определянето и администрирането на местните такси и цени на услуги на територията на община Хасково.

**Неразделна част от настоящите правила са:**

1. Заявление за участие – по образец;
2. Декларация за съгласие с условията и правилата за провеждане на базара – по образец;
3. Декларация за асортимент на стоките предлагани на „Мартенски базар 2023“ – по образец; /За занаятчиите, творците и производителите, които кандидатстват за определените позиции по т.1.1./